L-MEPs adottaw proposta fl-14 ta' Frar biex jiġi stabbilit qafas legali għall-iskrinjar tal-investiment dirett barrani fl-UE. Il-mekkaniżmu ġdid ta' skrinjar fl-UE kollha jippermetti lill-Kummissjoni Ewropea u lill-gvernijiet tal-UE biex jikkooperaw f'każijiet fejn investiment barrani speċifiku fi Stat Membru wieħed jista' jaffettwa s-sigurtà jew l-ordni pubbliku ta' Stat Membru ieħor. L-għan huwa li jiġi żgurat li l-investiment barrani ma jheddidx l-infrastruttura kritika jew jippermetti aċċess għal informazzjoni sensittiva jew teknoloġiji ewlenin, filwaqt li l-UE tinżamm miftuħa għall-investiment. "Dan il-mekkaniżmu huwa simbolu tal-Ewropej li qed isiru konxji mill-fatt li d-dinja mhijiex biss mimlija b'investituri li għandhom intenzjonijiet tajbin," qal matul id-dibattitu fil-plenarja l-Membru Franċiż tal-PPE , l-MEP inkarigat mit-tmexxija tal-pjanijiet fil-Parlament. Huwa żied jgħid li "issa nistgħu ngħidu fejn sejrin - lejn Ewropa li tħaddan l-interessi tagħha u li tiddefendihom," Il-vantaġġi u l-iżvantaġġi tal-investiment barrani L-investiment internazzjonali huwa sors importanti ta' tkabbir u impjiegi għall-ekonomija tal-UE. Fl-aħħar tal-2017, l-investiment dirett barrani totali fl-UE ammonta għal EUR 6.3 triljun, u l-Istati Uniti (EUR 2.2 triljun) u l-Iżvizzera (EUR 800 biljun) kienu l-investituri ewlenin. L-investiment dirett barrani kien partikolarment importanti għall-pajjiżi li kienu qed iħabbtu wiċċhom ma' diffikultajiet matul l-aħħar kriżi finanzjarja. Madankollu, akkwiżizzjonijiet riċenti minn kumpaniji barranin, li huma proprjetà tal-Istat, tal-infrastruttura kritika tal-enerġija u t-trasport u kumpaniji ta' teknoloġija avvanzata kienu kawża ta' tħassib. Il-gvernijiet tal-UE huma partikolarment inkwetati li jkollhom infrastruttura kritika f'idejn setgħat bħaċ-Ċina u r-Russja. L-iskrinjar tal-investiment dirett barrani Nofs il-pajjiżi tal-UE issa għandhom mekkaniżmi fis-seħħ biex jevalwaw ir-riskji potenzjali tal-investiment dirett barrani. Sħab kummerċjali bħall-Awstralja, iċ-Ċina, il-Ġappun, ir-Russja u l-Istati Uniti jwettqu wkoll valutazzjonijiet simili. Is-sistemi jvarjaw ħafna u s'issa l-pajjiżi ma kkoordinawx l-approċċi tagħhom anke meta l-investimenti jistgħu jaffettwaw pajjiżi oħra. Ir-regoli l-ġodda tal-UE m'għandhomx l-għan li jarmonizzaw il-mekkaniżmi nazzjonali ta' skrinjar, iżda li jagħtu spinta lill-kooperazzjoni u lill-iskambju ta' informazzjoni bejn il-pajjiżi tal-UE u l-Kummissjoni. Valur ta' EUR 6.3 triljun ta' investimenti internazzjonali fl-UE (fl-aħħar tal-2017) Aqsam din il-kwotazzjoni ma' ħaddieħor: L-UE u l-globalizzazzjoni Dawn ir-regoli ġodda huma parti minn kif l-UE tamministra l-globalizzazzjoni . Jintużaw ukoll ftehimiet kummerċjali strumenti għad-difiża tal-kummerċ . F'Mejju 2018, l-MEPs approvaw regoli biex tissaħħaħ il-politika tal-UE dwar l-antidumping. Skopri aktar dwar il-pożizzjonijiet tal-UE fil-kummerċ dinji bl-infografika tagħna. Għal aktar informazzjoni Stqarrija għall-istampa dwar il-votazzjoni fil-plenarja (14 ta' Frar 2019) Proċedura u dokumenti Briefing: Qafas tal-UE għall-iskrinjar tal-IDB Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF